南吕・西番经
作者：张养浩
朝代：元

paragraphs: 天上皇华使，来回三四番，便是巢由请下山。
取索檀，略别华鹊山。
无多惭，此心非为官。
屈指归来后，山中八九年，七见征书下日边。
私自怜，又为尘事缠。
鹤休怨，行当还绰然。
累次征书至，教人去往难，岂是无心作大官？君试看，萧萧双鬓斑。
休嗟叹，只不如山水间。
说着功名事，满怀都是愁，可似青山归去休。
休，从今身自由。
谁能够，一蓑烟雨秋！小令。